ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Addysg (Adolygu Strwythur Staffio) (Cymru) 2005 a deuant i rym ar 14 Gorffennaf 2005. 2 Mae'r Rheoliadau hyn yn gymwys o ran Cymru. Dehongli 2 1 Yn y Rheoliadau hyn — mae i “athro neu athrawes ysgol” yr ystyr a roddir i “ school teacher ” yn adran 122 o Ddeddf Addysg 2002; ystyr “corff perthnasol” (“ relevant body ”) yw — o ran ysgol a gynhelir â chyllideb ddirprwyedig, corff llywodraethu'r ysgol, a o ran ysgol a gynhelir heb gyllideb ddirprwyedig, yr awdurdod addysg lleol sy'n cynnal yr ysgol; ystyr “y Ddogfen” (“ the Document ”) yw'r ddogfen sy'n cynnwys darpariaethau o ran amodau statudol cyflogaeth athrawon ysgol yng Nghymru a Lloegr (Dogfen Cyflog ac Amodau Athrawon Ysgol, sydd mewn grym o dro i dro) a'r canllawiau sydd gyda hwy a baratowyd gan yr Ysgrifennydd Gwladol dros Addysg a Sgiliau, fel y maent yn effeithiol ar y dyddiad y mae'r corff perthnasol yn cyflawni ei adolygiad yn unol â'r Rheoliadau hyn ; ystyr “staff cymorth” (“ support staff ”) yw unrhyw aelod staff ysgol heblaw athro neu athrawes ysgol; ystyr “strwythur staffio” (“ staffing structure ”) yw'r trefniadau ar gyfer rheoli a lleoli'r holl staff yn yr ysgol; mae i “uned cyfeirio disgyblion” yr ystyr a roddir i “ pupil referral unit ” yn adran 19(2) o Ddeddf Addysg 1996; mae i “ysgol a gynhelir” yr ystyr a roddir i “ maintained school ” yn adran 39(1) o Deddf Addysg 2002. Dyletswydd corff perthnasol i adolygu strwythur staffio ysgol 3 1 Rhaid i'r corff perthnasol adolygu strwythur staffio'r ysgol yn unol â'r rheoliad hwn. 2 Rhaid i'r corff perthnasol gynnal yr adolygiad er mwyn sicrhau bod — a rheoli a lleoli'r holl staff, a b dyraniad cyfrifoldebau a dyletswyddau i'r holl staff, yn defnyddio'i adnoddau yn effeithiol. 3 Wrth gynnal adolygiad, rhaid i'r corff perthnasol ystyried — a o ran athrawon ysgol, y trefniadau cyflog ac amodau cyflogaeth athrawon a nodir yn y Ddogfen, a b o ran staff cymorth, y goblygiadau ar gyfer eu graddio a'u talu. 4 Wrth gynnal yr adolygiad, rhaid i'r corff perthnasol ystyried unrhyw gyngor a roddir gan y pennaeth yn unol â rheoliad 4 isod. 5 Yn ystod y cyfnod y cynhelir yr adolygiad rhaid i'r corff perthnasol ymghynghori â'r canlynol — a yr holl staff; b cynrychiolwyr undebau llafur cydnabyddedig; ac c personau eraill y mae'r corff perthnasol yn barnu sy'n briodol. 6 Cyn neu ar 31 Mawrth 2006 rhaid i'r corff perthnasol — a penderfynu ei adolygiad o'r strwythur staffio, a b paratoi cynllun (“cynllun gweithredu”) sy'n dangos sut y mae'n bwriadu gweithredu unrhyw newidiadau i'r strwythur staffio. 7 Rhaid i gynllun gweithredu gynnwys — a amserlen ar gyfer gweithredu, a b y dyddiad erbyn pryd y bydd unrhyw newidiadau i'r strwythur staffio wedi cael eu gweithredu'n llawn, ac ni fydd y dyddiad hwnnw'n hwyrach na 31 Rhagfyr 2008. 8 Os y corff llywodraethu yw'r corff perthnasol, mae'r ddyletswydd i adolygu strwythur staffio'r ysgol heb ragfarnu egwyddorion cyffredinol a rolau a chyfrifoldebau'r cyrff llywodraethu a'r penaethiaid yn eu trefn a nodir yn Rheoliadau Llywodraethu Ysgolion (Cylch Gwaith) (Cymru) 2000 . Dyletswydd y pennaeth i gynghori cyrff perthnasol 4 Rhaid i'r pennaeth gynghori a chynorthwyo'r corff perthnasol ynglŷn â'i adolygiad o'r strwythur staffio o dan reoliad 3. Dyletswydd corff perthnasol o ran rheoli'r pennaeth 5 Wrth reoli'r pennaeth, rhaid i'r corff perthnasol roi sylw i'r dymunoldeb bod y pennaeth yn gallu cael cydbwysedd boddhaol rhwng yr amser y mae ei angen arno i gyflawni ei ddyletswyddau proffesiynol a'r amser y mae ei angen arno i ddilyn ei ddiddordebau personol y tu allan i'r gwaith. Dyletswydd awdurdod addysg lleol o ran unedau cyfeirio disgyblion 6 Mae paragraffau (1) i (7) o reoliad 3, a rheoliadau 4 a 5 yn gymwys o ran unedau cyfeirio disgyblion gan roi yn lle'r cyfeiriadau at y corff perthnasol cyfeiriadau at yr awdurdod addysg lleol sy'n sefydlu ac yn cynnal yr uned cyfeirio disgyblion. Llofnodwyd ar ran y Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 12 Gorffennaf 2005